**Ministru kabineta noteikumu projekta “Noteikumi par civilās aizsardzības un katastrofas pārvaldīšanas mācību veidiem un organizēšanas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofas pārvaldīšanas likuma 19.pants ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.oktobrī stājās spēkā Civilās aizsardzības un katastrofas pārvaldīšanas likums. Saskaņā ar Civilās aizsardzības un katastrofas pārvaldīšanas likuma 19.panta ceturto daļu Ministru kabinets nosaka civilās aizsardzības un katastrofas pārvaldīšanas mācību veidus un organizēšanas kārtību. Saskaņā ar Civilās aizsardzības un katastrofas pārvaldīšanas likuma pārejas noteikumu 2.punkta 6.apakšpunktu līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2017.gada 1.decembrim ir piemērojami Ministru kabineta 2008.gada 22.septembra noteikumi Nr.772 "Noteikumi par civilās aizsardzības mācību veidiem un organizēšanas kārtību".Ņemot vērā minēto, ir sagatavots Ministru kabineta noteikumu projekts “Noteikumi par civilās aizsardzības un katastrofas pārvaldīšanas mācību veidiem un organizēšanas kārtību” (turpmāk – Noteikumu projekts).Noteikumu projekts pēc būtības paredz līdzīgu regulējumu, kāds jau ir noteikts, taču tiek precizētas atsevišķas normas, kas risina problēmas, kuras identificētas piemērojot spēkā esošo tiesisko regulējumu, kas attiecas uz civilās aizsardzības un katastrofas pārvaldīšanas mācību veidiem un organizēšanas kārtību.Organizējot mācības saskaņā ar spēkā esošajiem Ministru kabineta 2008.gada 22.septembra noteikumiem Nr.772 “Noteikumi par civilās aizsardzības mācību veidiem un organizēšanas kārtību” tika konstatētas sekojošas problēmas:1. noteikumos nepietiekami skaidri norādīti mācību novērtētāju pienākumi, vērtējot mācību rezultātus, kas savukārt būtiski ietekmē mācību mērķa sasniegšanu – pilnveidot mācību dalībnieku prasmes, iemaņas un sadarbību;
2. noteikumu 3.pielikuma sagatavošana tika uzskatīta par vienīgo mācību novērtētāja uzdevumu, bet saskaņā ar šo pielikumu mācības tika vērtētas vispārīgi, neparedzot trūkumu identificēšanu un priekšlikumu sniegšanu, kā rezultātā mācību izvērtēšana dažkārt notika formāli;
3. noteikumos nepietiekami skaidri norādīts, kā noformēt mācību rezultātus un kādai informācijai jābūt iekļautai mācību pārskatā.

Šajā sakarā Noteikumu projekts paredz:1. mācību novērtētāju pienākumu novērtēt mācību norisi balstoties uz mācību laikā veiktajiem novērojumiem un konstatētajiem trūkumiem (ņemot vērā novērtētāja paša pieredzi un zināšanas). Mācību novērtēšanas procesā novērtētājs sagatavo arī priekšlikumus, kas var nākotnē uzlabot mācību procesu kopumā, piemēram, plānošanu, norisi un iesaistīto institūciju uzdevumu izpildi un sadarbību. Novērtētāja apzinātos novērojumus, konstatētos trūkumus un priekšlikumus iesniedz mācību plānošanas grupas vadītajam, lai sagatavoto visaptverošu mācību novērtējumu (noteikumu projekta 3.pielikums);
2. 3.pielikumu, kas dod iespēju mācību plānošanas grupai vienotā formā apkopot mācībās iesaistīto novērtētāju iesniegtos novērtējumus, un sagatavot daudz detalizētāku pārskatu par mācību laikā apzinātiem un identificētiem trūkumiem. Papildus tam, mācību pārskatā iekļautie priekšlikumi un secinājumi kalpos kā mācību novērtējums, lai turpmāk uzlabotu un pilnveidotu civilās aizsardzības un katastrofu pārvaldīšanas pasākumus, kā arī mācību organizēšanu, vadīšanu, uzdevumu noteikšanu un izpildi;
3. mācību pārskatā iekļaujamo informācijas saturu (kopsavilkums par mācību norisi, secinājumi un priekšlikumi), kas ļauj uzlabot tā pārskatāmību un mācību rezultātu noformēšanas kvalitāti.

Noteikumu projekts neparedz vietēja līmeņa mācību organizēšanās regularitāti, tomēr tiek noteikta mācību regularitāte valsts un reģionāla līmenī (četri gadi), kuru laikā arī tiks nodrošināta valsts un pašvaldību institūciju gatavības pārbaude reaģēšanai katastrofās. Valsts vai pašvaldības institūcija varēs organizēt vietēja līmeņa mācības, ņemot vērā iespējamos apdraudējumus, riska novērtējuma rezultātus, kā arī citu nepieciešamību.Vienlaikus vietējā līmeņa mācību regularitāte tiks noteikta paaugstinātas bīstamības objektiem Ministru kabineta noteikumos, kas noteiks to īpašnieku (valdītāju, apsaimniekotāju) pienākumus civilās aizsardzības un katastrofu pārvaldīšanas jomā. Papildus tam, tiesības organizēt vietējā līmeņa mācības ir jebkurai citai juridiskai personai. Plānojot un organizējot vietējā līmeņa mācības, valsts institūcija tās finansē no budžetā šim mērķim paredzētajiem valsts budžeta līdzekļiem, bet pašvaldību institūcijas – no to budžetos šim mērķim paredzētajiem līdzekļiem, atbilstoši Civilās aizsardzības un katastrofas pārvaldīšanas likuma 25.pantam. Pašvaldības institūcija vietēja līmeņa mācības var organizēt pēc savas iniciatīvas vai savstarpēji sadarbojoties ar citām valsts un pašvaldības institūcijām (tajā skaitā civilās aizsardzības komisiju esošo pašvaldību sadarbības teritoriju ietvaros), kā arī juridiskām personām vai nevalstiskajām organizācijām. Noteikumu projekta 20.punkts paredz, ka valsts un pašvaldības institūcija piedaloties valsts līmeņa, reģionālā līmeņa vai starptautiskā līmeņa mācībās, to paredzētās izmaksas tiek iekļautas kopējā atbildīgās ministrijas (mācību plānotāja un organizētāja) pieprasījumā, sagatavojot un izskatot valsts budžeta projektu kārtējam gadam.  |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts varētu ietekmēt valsts un pašvaldības institūcijas, kā arī juridiskās personas, kuras tiks iesaistītas civilās aizsardzības un katastrofas pārvaldīšanas mācībās. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās un sabiedrības grupām, kā arī institūcijām projekta tiesiskais regulējums nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas nepārsniedz 200 *euro*, bet mērķgrupai, kuru veido juridiskas personas nepārsniedz 2000 *euro*.  |
| 4. | Cita informācija | 2016. gada valsts līmeņa civilās aizsardzības mācības “STORMEX 2016”, tika izspēlētas 15 epizodes un to kopējās izmaksas sastādīja 61198.35 *euro.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. Noteikumu projekts ir publicēts Iekšlietu ministrijas tīmekļa vietnē sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2017.gada 02.februārī ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu.  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē var tikt iesaistītas jebkuras valsts un pašvaldības institūcijas, kas saskaņā ar Civilās aizsardzības un katastrofas pārvaldīšanas likuma norādītajiem uzdevumiem piedalās mācības.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti. Institūcijai pieejamos cilvēkresursus neietekmē.Jaunas institūcijas netiks veidotas. Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iekšlietu ministrs R.Kozlovskis

Vīza:

valsts sekretāre I.Pētersone - Godmane

Krauklis, 67075817

andrejs.krauklis@vugd.gov.lv